b'\n_START_ARTICLE_\nVoja\xc5\xa1ki red Viljema\n_START_PARAGRAPH_\nVoja\xc5\xa1ki red Viljema (nizozemsko Militaire Willems-Orde) je najstarej\xc5\xa1e in najvi\xc5\xa1je odlikovanje oz. vite\xc5\xa1ki red Kraljevine Nizozemske; 30. aprila 1815 ga je ustanovil kralj Viljem I. Nizozemski z namenom po\xc4\x8dastitve najbolj pogumnih na boji\xc5\xa1\xc4\x8du ter za vi\xc5\xa1je voja\xc5\xa1ke poveljnike._NEWLINE_Leta 1940 so odlikovanje raz\xc5\xa1irili \xc5\xa1e za pripadnike odporni\xc5\xa1kega gibanja. Do danes je bilo podeljenih 5875 odlikovanj.'